REPUBLIKA HRVATSKA

VUKOVARSKO SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 550-01/21-01/53

URBROJ: 2212/02-01/21-01-1

Babina Greda, 31. ožujka 2021. godine

Na temelju članka 18. Statuta Općine Babina Greda („Službeni vjesnik Vukovarsko-srijemske županije“ br. 11/09, 04/13, 03/14, 01/18, 13/18, 27/18-pročišćeni tekst, 21A/19, 03/20 i 04/21), Općinsko vijeće Općine Babina Greda, na svojoj 32. (elektronskoj) sjednici održanoj dana 31. ožujka 2021. godine, d o n o s i

O D L U K U

o sufinanciranju izgradnje obiteljske kuće na potresom pogođenom području

Članak 1.

Općinsko vijeće Općine Babina Greda prihvaća sufinanciranje izgradnje obiteljske kuće na potresom pogođenom području za obitelj Mije Bendra, OIB: 67779653292, Glina, Zagrebačka ulica 12, na k.č. br. 1660 z.k.ul. 3893 – u jednakim dijelovima zajedno sa Općinama Križ, Gundinci i Stari Mikanovci.

Članak 2.

Prihvaćanje i provođenje obveza iz članka 1. definirati će se sporazumom između sve četiri općine.

Članak 3.

Sufinanciranje izgradnje obiteljske kuće na potresom pogođenom području, predstavlja vid humanitarne pomoći – donacije.

Članak 4.

Za potpisivanje Sporazuma u ime Općine Babina Greda ovlašćuje se Općinski načelnik.

Članak 5.

Ova Odluka stupa na snagu danom donošenja, a objavit će se u „Službenom vjesniku Vukovarsko – srijemske županije.“

Predsjednik

Općinskog vijeća:

Jakob Verić